তেজস্বিনী গৌড়া

তেজস্বিনী গৌড়া (জন্ম: ১১ নভেম্বর ১৯৬৬) কর্ণাটকের (ভারত) কনকপুরা থেকে ১৪তম লোকসভার (২০০৪ - ২০০৯) সদস্য ছিলেন, তিনি কংগ্রেস দলের প্রতিনিধিত্ব করেছিলেন। এই আসনটি বেঙ্গালুরু (গ্রামীণ) আসনে রূপান্তরিত হয় এবং ২০০৯ সালে তিনি এই নতুন আসন থেকে প্রতিদ্বন্দ্বিতা করে তৃতীয় স্থান অধিকার করেন। ২০১৪ সালের মার্চ মাসে তিনি কংগ্রেস ছেড়ে বিজেপিতে যোগ দেন এবং কর্ণাটক বিধান পরিষদের সদস্য পদ থেকে পদত্যাগ করেন। 

 প্রাথমিক জীবন এবং শিক্ষা 
তেজস্বিনী ১৯৬৬ সালের ১১ নভেম্বর বেঙ্গালুরু গ্রামীণ জেলার দোদ্দারায়প্পানাহল্লিতে মুনিনাঞ্জাপ্পা এবং মুনিথায়াম্মার ঘরে জন্মগ্রহণ করেন। তিনি বেঙ্গালুরুয়ের বিবেকানন্দ আইন কলেজ থেকে রাষ্ট্রবিজ্ঞানে স্নাতকোত্তর এবং আইনে স্নাতক ডিগ্রি অর্জন করেছেন। তিনি বেঙ্গালুরু বিশ্ববিদ্যালয় থেকে ডক্টরেট ডিগ্রিও অর্জন করেছেন। তাঁর এক ছেলে এবং এক মেয়ে রয়েছে।SeeRamesh, Dr. (Smt). Tejashwini's Profile on Lok Sabha's Member Pages 

 সাংবাদিক হিসেবে জীবন 
রাজনীতিতে প্রবেশের আগে, তেজস্বিনী একজন গবেষক ছিলেন এবং জীবন ও সমাজের বিভিন্ন দিক নিয়ে লিখতেন। তিনি টেলিভিশন তথ্যচিত্র তৈরির জন্য ছত্তিশগড় এবং বাস্তারের উপজাতি অঞ্চলেও ভ্রমণ করেছেন।

তেজস্বিনী একটি চ্যাট শো উপস্থাপনা শুরু করেন, যার নাম "মুখা মুখী" (কন্নড় ভাষা), বাংলায় এর অর্থ মুখোমুখি।  এখানে অনেক রাজনৈতিক ব্যক্তিত্বের সাক্ষাৎকার নেওয়া হয়েছে। এই অনুষ্ঠান সম্প্রচারিত হওয়ার পর থেকে জনতার মধ্যে তাঁর জনপ্রিয়তা ব্যাপকভাবে বৃদ্ধি পায়। তাঁর চ্যাট শোটি এর বিষয়বস্তুর কারণে জনপ্রিয়তা বৃদ্ধি করতে সক্ষম হয়েছিল, যেখানে রাজনীতিবিদদের আন্তঃদলীয় কলহ এবং দুর্নীতি সম্পর্কিত প্রশ্ন জিজ্ঞাসা করা হত।

 নির্বাচনী কর্মক্ষমতা 
২০০৪ সালে চতুর্দশ লোকসভা নির্বাচনের আগে, নিজের জনপ্রিয়তার সুযোগ নিয়ে, তেজস্বিনী ভারতীয় জাতীয় কংগ্রেসে যোগ দেন। মনোনয়নপত্র জমা দেওয়ার শেষ দিনে কংগ্রেস দল তাঁকে টিকিট দেয়। তিনি মোট প্রাপ্ত ভোটের ৪৩.৫% ভোট পেয়ে জয়লাভ করতে সক্ষম হন। তিনি ভারতীয় জনতা পার্টির নেতা রামচন্দ্র গৌড়া এবং প্রাক্তন প্রধানমন্ত্রী জনতা দল (ধর্মনিরপেক্ষ)-এর দেবেগৌড়াকে পরাজিত করেন, যাঁদের ভোট শতাংশ ছিল যথাক্রমে ৪০.০% ও ১৩.৬%। তবে  দেবেগৌড়া কনকপুরায় তৃতীয় স্থান অধিকার করলেও অন্য যে আসনে (হাসান) তিনি প্রতিদ্বন্দ্বিতা করেছিলেন, সেখান তিনি থেকে জয়ী হন।Verdict: Karnataka's electorate voted to reject the economic policy package implemented by the Congress government, which added to the hardships of the people. Frontline -Volume 21 – Issue 11, 22 May – 4 June 2004  ২০০৯ সালের সাধারণ নির্বাচনে তেজস্বিনী বেঙ্গালুরু গ্রামীণ নির্বাচনী এলাকা থেকে কংগ্রেসের প্রার্থী ছিলেন এবং জেডি(এস)-এর এইচ ডি কুমারস্বামী ও বিজেপি প্রার্থী সি. পি. যোগেশ্বরের পেছনে থেকে তিনি তৃতীয় স্থান অধিকার করেছিলেন।

 আরও দেখুন 

 চতুর্দশ লোকসভার সদস্যরা

 তথ্যসূত্র এবং টীকা 

 বহিঃসংযোগ 

 সংসদে শিক্ষার তরুণ চ্যাম্পিয়ন তেজস্বিনী রমেশের সাক্ষাৎকার: এডুকেশন ওয়ার্ল্ড ম্যাগাজিন। 
 ভারতীয় সংসদের ওয়েবসাইটের হোম পেজ

বিষয়শ্রেণী:২১শ শতাব্দীর ভারতীয় সাংবাদিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:লোকসভার নারী সদস্য
বিষয়শ্রেণী:কর্ণাটকের সাংবাদিক
বিষয়শ্রেণী:ভারতীয় টেলিভিশন সাংবাদিক
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:কর্ণাটকের ভারতীয় জনতা পার্টির রাজনীতিবিদ
বিষয়শ্রেণী:কর্ণাটকের লোকসভা সদস্য
বিষয়শ্রেণী:চতুর্দশ লোকসভার সদস্য
বিষয়শ্রেণী:জীবিত ব্যক্তি
বিষয়শ্রেণী:কর্ণাটকের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৬৬-এ জন্ম